als_Latn dik_Latn sag_Latn
U dëgjua në shumë vende të botës, por jo edhe në Kosovë. Ani pse i është kushtuar viktimave të luftës në Kosovë.
Madje, Kosova as nuk ishte në dijeni për një vepër të tillë, që posa e hapë, e sheh shënimin “kushtuar viktimave në Kosovës”.
Me të mësuar për ekzistencën e kësaj vepre madhështore, Filharmonia e Kosovës vendosi ta interpretojë edhe në Kosovë, për nderë të 15 vjetorit të themelimit të filharmonisë.
“Njeriu me Armë-meshë për paqe” është vepra e kompozitorit 72 vjeçar nga Mbretëria e Bashkuar, kushtuar viktimave në Kosovë.
Interpretimi i kësaj vepre në Kosovë do ta sjellë me vete edhe vet autorin, Karl Jenkins.
Në 15 vjetorin e Filharmonisë së Kosovës, më 15 mars, ai do të jetë mysafir nderi.
Duke iu falënderuar për veprën madhështore që i ka kushtuar Kosovës, Presidentja e vendit do ta nderojë atë me medaljen e meritës së veçantë.
KosovaPress sjellë detaje rreth asaj se si e mësoi Kosova ekzistencën e një vepre të tillë , shënimit të 15 vjetorit të Filharmonisë, ardhjes së kompozitorit Jenkins në Kosovë dhe pritjes së tij nga institucionet e vendit.
Vepra “Njeriu me Armë-meshë për paqe” është vepër që flet për paqen dhe tmerret e luftës së fundit në Kosovë.
Ka 13 fragmente. Ani pse nëntitulli i saj është “Meshë për Paqe”, në fragmentin e dytë ajo sjell thirrjen e Ezanit.
Në 15 vjetorin e Filharmonisë së Kosovës, ajo do të dirigjohet nga vetë drejtori i filharmonisë, dirigjenti Baki Jashari.
Filharmonia e Kosovës është në përgatitjet e fundit për të shënuar 15 vjetorin e themelimit. Koncerti premierë që do të mbahet të dielën do të jetë më i veçantë se çdo vit tjetër.
Shënimi i këtij përvjetori ka bërë që në këtë projekt koncertal të përfshihet i gjithë stafi i filharmonisë.
Pothuajse çdo gjë është gati dhe pritet të dielën, që Salla e Kuqe e Pallatit të Rinisë të marrë ngjyrat e kompozimit të veprës madhështore kushtuar Kosovës.
Drejtori i Filharmonisë së Kosovës, Baki Jashari thotë të kenë mbetur të mahnitur nga një vepër e tillë.
Ai rrëfen edhe mënyrën si e mësuan se kjo vepër i ishte kushtuar Kosovës 16 më parë.
“Kjo na ka prekur tej mase si institucion, dhe për hirë të vërtetës duhet të tregojë gjenezën e futjesnë program të kësaj vepre madhështore. Bëhet fjalë për dirigjentin tonë të mirënjohur kosovar, Bahri Qela i cili tashmë është në pension dhe ai jeton dhe vepron në Londër. Ai i pari e ka dedektu këtë vepër, siç duket e ka dëgjuar atje në koncerte diku në Londër dhe na ka informuar”, thotë ai.
Me të vendosur për interpretimin e kësaj vepre, Jashari ftoi vetë dirigjentin Bahri Qela, që është edhe dirigjenti i parë në Kosovë dhe njëri ndër themeluesit e Filharmonisë së Kosovës, që të interpretojë këtë vepër në Kosovë.
Meqenëse ai nuk pati mundësi t’i përgjigjej ftesës e të vinte nga Londra, u vendos që veprën ta dirigjojë vetë Baki Jashari.
Ai e vlerëson lartë një vepër të tillë, për siç thotë ai, bënë thirrje për paqe e tolerancë dhe ka të veçantën e tij, pra që i është kushtuar Kosovës.
E për autorin, thotë se me ardhjen e tij do ta nderojë të gjithë popullin e Kosovës.
“Do të na nderojë pa masë prezenca fizike në koncerte vet autorit Karl Jenkis, të cilin me kohë e kemi ftuar dhe ai me të marrë ftesën e Filharmonisë së Kosovës, të jetë pjesë e këtij evenimenti të veçantë, na ka kthyer një përgjigje shumë prekëse ku thotë se, natyrisht, me kënaqësi e pranon këtë ftesë dhe ndihet i privilegjuar, i prekur dhe i nderuar me ftesën e filharmonisë”, thotë ai.
Vepra “Njeriu me Armë-meshë për paqe” që i kushtohet paqes dhe flet për tmerret e luftës së fundit në Kosovë, është interpretuar mbi 1700 herë në 20 vende të botës, në të gjitha kontinentet.
“Ne vonë e kemi kuptuar, vetëm kur e merr dhe e sheh faqen e parë e sheh nëntitullin ‘kushtuar viktimave të Kosovës’. Sidoqoftë kurr nuk është vonë”, thotë ai.
Për të nderuar autorin Karl Jenkins dhe veprën e tij kushtuar Kosovës, të dielën me 15 mars, atij do t’i ndahet një mirënjohje nga presidenca.
“Tashmë është e konfirmuar që presidentja e Kosovës, zonja Atifete Jahjaga me këtë rast do t’i ndajë, pra me 15 mars, në koncert do t’i ndajë një mirënjohje të veçantë, sa e di unëështë medalje e meritës së veçantë që ndahet nga presidenca e Kosovës që ndahet për kontributin e këtij njeriu, Karl Jenkins, për veprën e tij kushtuar popullit të Kosovës. Kjo sigurisht e bënë më të veçantë jo vetëm mbrëmjen koncertale por edhe shënimin jubilar të 15 vjetorit të Filharmonisë së Kosovës”, thotë ai.
“The Armed Man” apo “Njeriu me Armë” është meshë e kompozitorit nga Uellsi, Larl Jenkins, me nëntitull “A mass for Peace” apo “Mesha për Paqe”.
Kjo vepër është porositur nga Muzeu Mbretëror i Armatimit me rastin e festimeve të Mileniumit, për të shënuar ‘lëvizjen’ e muzeut nga Londra në Leeds, dhe i është dedikuar viktimave të Kosovës.
Ani pse vepra daton që nga viti 1999, Kosova nuk ishte në dijeni për të deri vitin e kaluar. Këtë vit, për 15 vjetorin e themelimit të Filharmonisë së Kosovës, do të interpretohet kjo vepër e që i pranishëm do të jetë edhe vet autori, Karl Jenkins.
Koncerti do të mbahet të dielën, me 15 mars, në sallën e kuqe të Pallatit të Rinisë në Prishtinë, duke filluar nga ora 20:00.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn